stanford-oval/wikipedia huggingface dataset:
אליאן גונזלס
רקע: יחסי קובה ארצות-הברית

הרקע לפרשה נעוץ ביחסים המתוחים השוררים בין ארצות הברית לקובה בחצי המאה מאז המהפכה הקובנית, שהעלתה את פידל קסטרו לשלטון באי הקריבי. לכל אורכה של התקופה ניסו קובנים רבים לחצות את 144 הקילומטרים המפרידים בין האי לבין פלורידה, בתורם אחר חירות ורמת חיים גבוהה יותר, אף על פי שהגירה זו אסורה על פי החוקים של שתי המדינות. משמר החופים האמריקני נוהג לגרש את המהגרים הנתפסים בים חזרה לקובה, אולם אלו שמצליחים להגיע לאדמת ארצות הברית מורשים להישאר בה. עם השנים צמחה קהילה קובנית בת מאות אלפים בפלורידה.
המסע לארצות הברית

בנובמבר 1999 יצא אליאן גונזלס בן השש, יחד עם אמו ושנים עשר מבקשי מקלט נוספים, למסע מקובה לארצות הברית. מנוע סירתם כשל וכל נוסעיה טבעו, פרט לאליאן ושניים נוספים. הללו נעזרו בפנימית של צמיג כדי לצוף ובכך השלימו את חציית המפרץ. גונזלס, שהתייתם מאמו, נמשה מהמים על ידי דייגים ונמסר למשמר החופים. רשויות ההגירה העבירו אותו לחזקת דודו של אביו, לזארו גונזלס.
המאבק המשפטי והשנים אחריו

בני המשפחה שהתגוררו במיאמי טענו כי על גונזלס להישאר עמם, משום שטובתו מחייבת שיגדל בארצות הברית העשירה והחופשית ולא בקובה. מאחוריהם עמדה הקהילה הקובנית המקומית, כמו גם פוליטיקאים רבים, בהם סגן הנשיא אל גור, שהתמודד באותה התקופה על תפקיד נשיא ארצות הברית, ראש עיריית ניו יורק רודי ג'וליאני וראש עיריית מיאמי-דייד. אביו, חואן מיגל גונזלס, דרש בגיבויה של ממשלתו להשיבו אליו לקובה, שכן האם ומשפחתה הבריחו את הילד ללא ידיעתו. הפרשה עוררה הדים רבים. מה שהייתה אמורה להיות סוגיה משפטית של משמורת על ילד הפך למאבק אמוציונלי בין הקהילה הקובנית ואחרים שסברו כי טובת הילד מחייבת את השארתו בארצות הברית לבין אלה שסברו כי על הילד לגדול עם אביו, כמתחייב מהחוק הבין-לאומי.
התובעת הכללית, ג'אנט רינו, החליטה להורות על השבתו של אליאן גונזלס לאביו בקובה. כמו כן הורתה על פשיטה שנויה במחלוקת על בית דודו במיאמי, לקיחתו בכוח והבאתו לאחוזת ואי פלנטיישן שבמרילנד. הפשיטה יצאה לפועל ב-22 באפריל 2000. תמונה שהנציחה את הפשיטה, ובה הסוכנים הפדרליים החמושים נראים כמכוונים את נשקם אל עבר הילד המפוחד הופיעה בשערי העיתונים ופתחה את מהדורות החדשות ברחבי העולם. בתוך כך, הגיע האב לארצות הברית כדי לקחת את בנו תחת חסותו. הם נותרו בקרבת וושינגטון עד שמוצו כל הליכי הערעור שעמדו לרשות בני המשפחה ממיאמי, עם סירובו של בית המשפט העליון של ארצות הברית לדון בעניין.
ב-28 ביוני 2000 שבו גונזלס ואביו לקובה, והתקבלו שם כגיבורים לאומיים.
בשנים שעברו מאז, השתתף אליאן גונזלס באירועים של המפלגה הקומוניסטית הקובנית ופידל קסטרו עצמו הגיע למסיבת יום הולדת מתוקשרת שנערכה עבור גונזלס.
במרץ 2023, נבחר לשמש חבר בפרלמנט של קובה.
ראו גם

פרשת קרולין ברונה
הערות שוליים

↑  טלי גולדשטיין‏, אליאן גונזלס, שניצל לפני 20 שנה בלב ים בדרך לארה"ב, נבחר לחבר פרלמנט, באתר וואלה, 28 במרץ 2023
| --- | --- |
בקרת זהויות :  NLI: 987007334574805171  GND: 122908333  ISNI: 0000 0000 7865 8663  LCCN: no00034453  SUDOC: 075167727  VIAF: 63550682   WorldCat (עם VIAF): 63550682
אמיל אאודרו

אמיל אאודרו מוליאדי (באינדונזית: Emilio Audero Mulyadi; נולד ב-18 בינואר 1997) הוא כדורגלן אינדונזי-איטלקי המשחק בעמדת השוער בקומו.
קריירת מועדונים

אאודרו נולד באינדונזיה ובגיל 11 הצטרף למחלקת הנוער של יובנטוס האיטלקית. עם קבוצת הפרימוורה (עד גיל 19), הוא הגיע עד לשלב הגמר של אליפות הפרימוורה, שבו הפסיד לרומא בפנדלים 6–7 לאחר שוויון אחת בתום הזמן החוקי.
הוא זומן לראשונה לקבוצה הבוגרת של יובנטוס על ידי המאמן באותה התקופה, מסימיליאנו אלגרי, ב-30 בנובמבר 2014, אך נותר על הספסל במסגרת ניצחון הבית 1–2 על טורינו בדרבי של טורינו. הוא זומן לסגל הקבוצה הבוגרת חמש פעמים נוספות במהלך אותה עונת 15–2014. עונה לאחר מכן, הוא נקרא לסגל הקבוצה 18 פעמים, אך גם הפעם לא ערך שום הופעה במדי יובנטוס.
לאחר עזיבתו של השוער רוביניו בשנת 2016, אאודרו הפך לבחירה השלישית בעמדת השוער, כשמי שהקדימו אותו היו ג'אנלואיג'י בופון ונטו. לבסוף, הוא רשם את הופעת הבכורה שלו בשער של יובנטוס ב-27 במאי 2017 במסגרת מחזור הסיום של עונת 17–2016 בניצחון החוץ 1–2 על בולוניה. לעומת זאת, הופעה זו הייתה ההופעה היחידה שלו בקבוצה.
ב-8 ביולי 2017, אאודרו הצטרף בהשאלה לקבוצת הסרייה ב', ונציה. ב-17 ביולי 2018, הוא הושאל פעם נוספת, הפעם לקבוצת הסרייה א', סמפדוריה עד ל-30 ביוני 2019 בעסקה אשר כללה אפשרות רכישה. ב-26 בפברואר 2019, סמפדוריה ניצלה את אפשרות הרכישה והחתימה אותו בשורותיה תמורת כעשרים מיליון אירו.
ב-10 באוגוסט 2023 הושאל אאודרו לאינטר מילאנו לעונה אחת.
ב-30 ביולי 2024 חתם אאודרו בקומו לארבע שנים.
קריירה בינלאומית

מאחר שהוא נולד באינדונזיה, הוא רשאי לייצג את הנבחרות הבוגרות של איטליה ואינדונזיה.
תארים > קבוצתיים

סרייה א' (1): 2016/17
הגביע האיטלקי (1): 2016/17
אליפות: 2023/2024
תארים > בינלאומיים

אליפות אירופה בכדורגל עד גיל 17
סגנות (1): 2013
הערות שוליים

↑  רשמי: אאודרו מושאל לוונציה (באיטלקית)
↑  אאודרו מגיע לסמפדוריה בהשאלה
↑  סמפדוריה מממשת את אפשרות הרכישה על השוער, אמיל אאודרו תמורת עשרים מיליון אירו
בליינד מלון

| --- | --- |

 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  1989–1999  2006
 סוגה:  רוק אלטרנטיבי   גראנג'
 חברת תקליטים:  Capitol Records
 www.blindmelon.com
 פרופיל ב-IMDb
 חברים
 טראוויס וורן   כריסטופר טהורן  רוג'רס סטיבנס בראד סמית'  גלן גראהם
 חברים לשעבר
 שאנון הון
 
בליינד מלון (cאנגלית: Blind Melon) היא להקת רוק אשר הוקמה בתחילת שנות ה-90 כאשר החל עידן הגראנג'.
היסטוריה

בליינד מלון הוקמה על ידי שאנון הון, סולן הלהקה, כשהיה בן 20, בשנת 1989 בלוס אנג'לס, קליפורניה. שאר חבריה היו מאינדיאנה, מיסיסיפי ופנסילבניה. בשנת 1991 חתמה הלהקה בלייבל "Capitol Records" והקליטה Demo, אשר בסופו של דבר לא יצא לאור.
תקליטם הראשון הנקרא על שם הלהקה יצא בשנת 1992. בשל הקשר ההדוק בין סולן הלהקה ובין סולן להקת Guns N' Roses, אקסל רוז, הצליחה הלהקה לפרוץ לתודעה האמריקאית, עם שחרור הסינגל "No Rain".
אלבומה השני של הלהקה, "Soup", יצא בשנת 1995 אך לא הצליח במכירות למרות הביקורות הטובות.
סופה של הלהקה הגיע במהלך סיבוב הופעות בארצות הברית כאשר סולן הלהקה נמצא מת, בשל מנת יתר של קוקאין באוקטובר 1995. הלהקה המשיכה לפעול רשמית עד 1999 ללא הון והוציאה עוד תקליט ב-1996 בשם "Nico".
בשנת 2008 הצטרף ללהקה טראוויס וורן כסולן, והלהקה הוציאה את האלבום For My Friends.
דיסקוגרפיה > אלבומים

Blind Melon ‏ (1992)
Soup ‏ (1995)
Nico ‏ (1996)
For My Friends ‏ (2008)
דיסקוגרפיה > אלבומי אוסף

Classic Masters: Blind Melon ‏ (2002)
The Best of Blind Melon ‏ (2005)
דיסקוגרפיה > אלבומי הופעה חיה

Live at the Palace ‏ (2006)
בנגזי (סרט)

| --- | --- |

 בימוי:  אוגוסטו ג'נינה 
 תסריט:  אוגו בטי, אוגוסטו ג'נינה, Alessandro De Stefani, Edoardo Anton 
 עריכה:  Fernando Tropea 
 מוזיקה:  Antonio Veretti 
 צילום:  אלדו טונטי 
 מדינה:  איטליה 
 הקרנת בכורה:  1942 
 משך הקרנה:  90 דק' 
 שפת הסרט:  איטלקית 
 סוגה:  סרט מלחמה, סרט דרמה 
 מקום התרחשות:  לוב 
 דף הסרט ב־IMDb
 
בנגאזי (איטלקית: Bengasi) הוא סרט מלחמה איטלקי משנת 1942, בבימויו של אוגוסטו ג'נינה ובכיכובם של פוסקו ג'יאצ'טי, מריה פון טשנאדי ואמדאו נזארי. הסרט צולם ב- צ'ינצ'יטה (Cinecittà) ברומא. זהו סרט תעמולה, שנועד לתמוך במשטרו הפשיסטי של בניטו מוסוליני. בסרט מתוארים מעשי זוועה של בעלות הברית ב"בנגאסי איטליאנה", כגון רצח איכר על ידי קבוצת חיילים אוסטרלים שיכורים.
הסרט הוצג בפסטיבל ונציה וזכה בגביע מוסוליני כסרט האיטלקי הטוב ביותר ופוסקו ג'יאצ'טי זכה בפרס השחקן הטוב ביותר. הסרט היה פופולרי בקרב הצופים, ויצא מחדש בשנת 1955 עם הוספה של סצנות חדשות.
תקציר

הסרט מתרחש בשנת 1941 במהלך מלחמת העולם השנייה, הבריטים כבשו את העיר בנגאזי בלוב מידי האיטלקים. תושבי בנגזי האיטלקים מתנגדים לבריטים ומגלים את התוכניות הצבאיות שלהם. קפטן אנריקו ברטי, משתף פעולה עם הבריטים, אך למעשה פועל בסתר למען המודיעין האיטלקי כסוכן כפול. הסרט מסתיים עם כיבושה מחדש של העיר על ידי כוחות איטלקים ובעלי בריתם הגרמנים הנאצים.
שחקנים עיקריים

פוסקו ג'יאצ'טי בתפקיד קפיטאנו אנריקו ברטי
מריה פון טשנאדי בתפקיד קרלה ברטי
אמדיאו נזארי בתפקיד פיליפו קולוני
ויוי גיוי בתפקיד ג'וליאנה
גווידו נוטרי בתפקיד Il podestà italiano a Bengasi
קרלו טמברלאני בתפקיד ג'ובאני גלאסי
ליאו גארוואגליה בתפקיד איל דוטור מלפיני
לורה רדי בתפקיד מריה זו 'פאני'
פדל ג'נטיל בתפקיד אנטוניו
אמיליה ביסי בתפקיד La madre di Giovanni
ג'ורג'יו קוסטנטיני בתפקיד איל ג'נרל רוברטסון
גוללימו סינז בתפקיד טרופולי
קרלו Duse בתפקיד Il capitano Marchi
פייר ג'ורג'ו הליקר בתפקיד סנדרינו ברטי
ביבליוגרפיה

Andall, Jacqueline, Dunca, Derek. Italian Colonialism: Legacy and Memory. Peter Lang, 2005.
Gundle, Stephen. Mussolini's Dream Factory: Film Stardom in Fascist Italy. Berghahn Books, 2013.
התפלגות ארלנג

אגנר קרארוף ארלנג
 (1878-1929)
| --- | --- |
 פונקציית צפיפות ההסתברות
 
 פונקציית ההסתברות המצטברת
 
 מאפיינים
 פרמטרים:   \scriptstyle k\;\in \;\mathbb {N}  צורה   \scriptstyle \lambda \;>\;0,קצב (ממשי) alt.:  \scriptstyle \mu \;=\;{\frac {1}{\lambda }}>0\, גודל (ממשי)
 תומך:   \scriptstyle x\;\in \;[0,\,\infty )\!
 פונקציית צפיפות הסתברות (pdf):   {\lambda ^{k}x^{k-1}e^{-\lambda x} \over (k-1)!}
 פונקציית ההסתברות המצטברת (cdf):   {\frac {\gamma (k,\lambda x)}{(k-1)!}},
 תוחלת:   \scriptstyle {\frac {k}{\lambda }}\,
 סטיית תקן:   \scriptstyle {\frac {\sqrt {k}}{\lambda }}
 חציון:  אין צורה סגורה פשוטה
 ערך שכיח:   \scriptstyle {\frac {1}{\lambda }}(k\,-\,1)\, ל- \scriptstyle k\;\geq \;1\,
 שונות:   \scriptstyle {\frac {k}{\lambda ^{2}}}
 אנטרופיה:   \scriptstyle (1\,-\,k)\psi (k)\,+\,\ln \left[{\frac {\Gamma (k)}{\lambda }}\right]\,+\,k
 פונקציה יוצרת מומנטים (mgf):   \scriptstyle \left(1\,-\,{\frac {t}{\lambda }}\right)^{-k}\, ל- \scriptstyle t\;<\;\lambda \,
 צידוד:   \scriptstyle {\frac {2}{\sqrt {k}}}
 גבנוניות:   \scriptstyle {\frac {6}{k}}
התפלגות ארלנג היא משפחה של התפלגויות הסתברותיות רציפות עם שני פרמטרים ותומך  x\;\in \;(0,\,\infty ). הפרמטרים שההתפלגות מקבלת הם:
פרמטר הצורה  k שהוא מספר שלם חיובי. פרמטר זה גם נקרא מספר השלבים.
פרמטר הקצב  \lambda  שהוא מספר ממשי חיובי. לפעמים משתמשים במקדם חלופי בשם השיעור עם סימן  \mu , שמיצג את ההופכי של הקצב.
באופן אינטואיטיבי ניתן להבין את התפלגות ארלנג כסכום של  k-משתנים מקריים מעריכים, בלתי-תלויים עם תוחלת  \mu . כאשר מספר השלבים בהתפלגות גדול (שואף לאינסוף) אז התפלגות שואפת להתפלגות מנוונת מרוכזת סביב הנקודה  \scriptstyle {\frac {1}{\mu }}.
לפיכך כאשר פרמטר הצורה  k הוא 1, מתקבל מקרה פרטי בו ההתפלגות היא למעשה התפלגות מעריכית. מצד שני התפלגות גמא מהווה הכללה של התפלגות ארלנג בה ניתן לשבץ ערכים ממשים בפרמטר מספר השלבים  k.
התפלגות ארלנג נקראת על שמו של אגנר קרארוף ארלנג שפיתח אותה במסגרת עבודתו על גרסה מוקדמת של תורת התורים. ארלנג התמודד עם הצורך המעשי להעריך את מספר שיחות הטלפון שעשויות להתקבל בו זמנית על ידי מפעילי תחנות מיתוג במערך תקשורת. מאוחר יותר כאשר הורחבה עבודתו של ארלנג בתחום הנדסת תעבורה טלפונית, הוכללה ההתפלגות כך שיתאפשר גם חישוב של זמני המתנה במערכות תורים. כיום משמשת ההתפלגות ארלנג גם בתחומים כגון תהליכים סטוכסטיים, אקטואריה וביומתמטיקה.
פונקציית צפיפות הסתברות

פונקציית צפיפות ההסתברות של משתנה מקרי מסוג ארלנג ניתנת על-פי:
כאמור 



k


{\textstyle k}

 נקרא פרמטר הצורה, ו- \lambda  נקרא פרמטר הקצב.
צורה שקולה לכתיבת פונקציית צפיפות ההסתברות על ידי פרמטריזציה חלופית בה נעשה שימוש ב- \mu :
בצורה זו משתמשים ב- \mu  פרמטר גודל, כאשר ( \mu =1/\lambda ). בצורה זו ניתן לראות בנקל כי כאשר  \mu  שווה ל 2, ההתפלגות זהה להתפלגות כי בריבוע בעלת  2k דרגות חופש. ולכן התפלגות ארלנג היא הכללה להתפלגות כי בריבוע עבור דרגת חופש זוגית, ואכן לעיתים נקראת התפלגות זו התפלגות ארלנג-k.
פונקציית ההסתברות המצטברת

פונקציית ההסתברות המצטברת של משתנה ארלנג היא:
כאשר גמא בנוסחה הנ"ל היא פונקציית גמא הלא שלמה.
ניתן גם לרשום את פונקציית ההסתברות המצטברת של משתנה ארלנג כפיתוח לטור:
תכונות

נוסחת ארלנג מהווה הפתרון למשוואה הדיפרנציאלית:
עם תנאי שפה:  f(1)={\frac {e^{-\lambda }\lambda ^{k}}{\Gamma (k)}} (התפלגות פואסון)
תכונות > ערך חציון

קיים פיתוח אסימפטוטי לפי נוסחה של רמנוג'אן עבור הערך החציון של התפלגות ארלנג עבור הפיתוח הזה ניתן לחשב את הקבועים וההגבלות הידועים.

הקרוב הוא:
{\dfrac {k}{\lambda }}\left(1-{\dfrac {1}{3k+0.2}}\right)
והערך החציון לפי הקרוב הוא פחות מהתוחלת, שערכה הוא:  {\tfrac {k}{\lambda }}.
סימולציית מספרים אקראיים

ניתן להפיק מספרים אקראיים בהתפלגות-ארלנג ממספרים אקראיים התפלגות אחידה ( U\in (0,1]) באמצעות הנוסחה הבאה:
שימושים > זמני המתנה

מודל תהליך פואסון מאפשר ייצוג של סדרת אירועים בלתי תלויים, בעלי קצב עם תוחלת סופית. במצב זה ניתן להעריך את זמן ההמתנה לסיומם של k אירועים כאלו על ידי התפלגות ארלנג. השאלה המקבילה: "מהו מספר האירועים הצפוי בפרק זמן נתון?" מתואר על ידי התפלגות פואסון.)
ניתן להשתמש בהתפלגות ארלנג להערכת זמן בין שיחות נכנסות, בשילוב עם אורכם הצפוי של שיחות נכנסות על מנת לייצר מידע על עומס התנועה נמדד ביחידות על שם ארלנג. ניתן להעריך לפי שיטה זו את ההסתברות לנפילת חבילות מידע ברשת מחשבים ועיכוב, על פי הנחות שונות לגבי אופן טיפול בשיחות שנחסמות. כאשר שיחות שנחסמות מבוטלות ניתן להשתמש בנוסחת ארלנג ב', וכאשר שיחות חסומות נאגרות בתור עד שהם נענות ניתן לחשב לפי נוסחת ארלנג ג'. נוסחות ארלנג-ב ו-ג עדיין משמשות מהנדסים ברמה יומיומית כמודלים של תעבורה. יישומים לנוסחאות אלו הם בתכנון מוקדים שרות טלפוניים ומערכות הזמנה לשירותים מכוונים ומערכות מעכב פרסום טלפוני.
כמו כן, נעשה שימוש בהתפלגות ארלנג בתחום כלכלת עסקית בבניית מודלים לתיאור משך זמן בין רכישות.
התפלגויות קשורות

כאשר  \scriptstyle X\;\sim \;\mathrm {Erlang} (k,\,\lambda )\, אז  \scriptstyle a\cdot X\;\sim \;\mathrm {Erlang} \left(k,\,{\frac {\lambda }{a}}\right)\, עם  \scriptstyle a\in \mathbb {R}
\scriptstyle \lim _{k\to \infty }{\frac {1}{\sigma _{k}}}\left(\mathrm {Erlang} (k,\,\lambda )\,-\,\mu _{k}\right)\;{\xrightarrow {d}}\;N(0,\,1)\, (התפלגות נורמלית)
סכומם של שני משתני ארלנג  \scriptstyle X\;\sim \;\mathrm {Erlang} (k_{1},\,\lambda )\, ו \scriptstyle Y\;\sim \;\mathrm {Erlang} (k_{2},\,\lambda )\, הוא משתנה ארלנג עם פרמטרים  \scriptstyle X\,+\,Y\;\sim \;\mathrm {Erlang} (k_{1}\,+\,k_{2},\,\lambda )\,
סכומם של מספר  \scriptstyle X_{i}\; משתנים מעריכים בעלי פרמטר (λ) הוא משתנה ארלנג עם פרמטרים  \scriptstyle \sum _{i=1}^{k}{X_{i}}\;\sim \;\mathrm {Erlang} (k,\,\lambda )\,
התפלגות ארלנג היא מקרה פרטי של התפלגות פירסון מסוג שלישי.
כאשר k הוא מספר שלם:  \scriptstyle X\;\sim \;\Gamma (k,\,\lambda ) (התפלגות גמא) אז  \scriptstyle X\;\sim \;\mathrm {Erlang} (k,\,\lambda )\,
כאשר מחלקים משתנה מעריכי  \scriptstyle U\;\sim \;\mathrm {Exponential} (\lambda )\, במשתנה ארלנג  \scriptstyle V\;\sim \;\mathrm {Erlang} (n,\,\lambda )\, אז התוצאה היא משתנה פארטו  \scriptstyle {\frac {U}{V}}\;\sim \;\mathrm {Pareto} (1,\,n)
ראו גם

התפלגות פואסון
התפלגות גמא
התפלגות מעריכית
תהליך פואסון
הערות שוליים

↑  Choi, K. P. (1994). "On the medians of gamma distributions and an equation of Ramanujan". Proceedings of the American Mathematical Society. 121: 245–251. doi:10.1090/S0002-9939-1994-1195477-8. JSTOR 2160389.
↑  Adell, J. A.; Jodrá, P. (2007). "On a Ramanujan equation connected with the median of the gamma distribution". Transactions of the American Mathematical Society. 360 (7): 3631. doi:10.1090/S0002-9947-07-04411-X.
↑  Jodrá, P. (2012). "Computing the Asymptotic Expansion of the Median of the Erlang Distribution". Mathematical Modelling and Analysis. 17 (2): 281–292. doi:10.3846/13926292.2012.664571.
↑  Banneheka BMSG, Ekanayake GEMUPD (2009) "A new point estimator for the median of gamma distribution". Viyodaya J Science, 14:95-103
↑  http://www.xycoon.com/erlang_random.htm
↑  C. Chatfield and G.J. Goodhardt, A Consumer Purchasing Model with Erlang Interpurchase Times, Journal of the American Statistical Association 68, Dec. 1973, עמ' 828-835 doi: 10.2307/2284508
| התפלגויות |
| --- | --- | --- |
| התפלגויות בדידות כלליות | אחידה בדידה • בינומית • מולטינומית • בינומית שלילית • ברנולי • גאומטרית • היפרגאומטרית • היפרגאומטרית שלילית • מנוונת • פואסון |  |
| התפלגויות רציפות כלליות | אחידה רציפה • בטא • גמא • לוג-נורמלית • מעריכית (אקספוננציאלית) • נורמלית (גאוסית) • לפלס • משולשת • פארטו • ריילי • קושי • כי בריבוע • חצי המעגל של ויגנר • התפלגות טרייסי-וידום |  |
| התפלגויות בפיזיקה סטטיסטית | בולצמן • מקסוול-בולצמן • בוז-איינשטיין • פרמי-דיראק • זטא |  |
| התפלגויות נוספות | התפלגות t • התפלגות F • ארלנג • וייבול • לוגיסטית |  |
| סוגי התפלגויות | בדידה • רציפה • מותנית • נורמלית מוכללת • זנב עבה • לא פריקה • משותפת |  |
חוה מחותן

| --- | --- |

חוה מחותן, 1989
 לידה:  1925 פילדלפיה, פנסילבניה, ארצות הברית
 פטירה:  10 ביוני 2021 (בגיל 96 בערך) כרמיאל, ישראל 
 תחום יצירה:  פיסול, מיצב
 פרסים והוקרה:  פרס דיזנגוף לאמנות הציור והפיסול (1976) 
 
חוה מחותן (1978)
תבליט מעץ טיק מאחורי שולחן ראש העיר וסגניו באולם המועצה בבניין עיריית באר שבע.
חוה מחותן (1925 – 10 ביוני 2021) הייתה אמנית ישראלית, שעסקה בעיקר בפיסול, וכן במיצב ובציור. עבודתה המפורסמת, תבליט מעץ טיק (אורך-9.5 מ' רוחב-5.5 מ') משנת 1973, מאחורי שולחן ראש העיר וסגניו באולם המועצה בבניין עיריית באר שבע.
ביוגרפיה ותפקידים ציבוריים

חוה מחותן נולדה בפילדלפיה, פנסילבניה, ארצות הברית. למדה באקדמיה לאמנויות היפות בפנסילבניה (אנ'). ב-1944 נישאה לאשר פישמן, והשניים עלו יחד לארץ ישראל ב-1946 והיו ממקימי קיבוץ חצור. בנה הראשון דניאל נולד בקיבוץ בשנת (1948). בשנת 1950 עברה מחותן עם משפחתה לבאר שבע. שם נולדו שני ילדיהם האחרים: שלומי (1952) ולאה (1953). מחותן ניהלה את מוזיאון הנגב לאמנות בין השנים 1963–1984. שימשה יועצת ראש עיריית באר שבע לענייני אמנות 1968–1979 ובתוקף תפקיד זה הקימה את המרכז לאמנות חזותית ואת מרכז אמנויות לנוער בבאר שבע.
בשנים 1970–1976 הייתה חברה במועצה הישראלית לתרבות ואמנות. בין השנים 1974–1978 שימשה כמבקרת עבודות גמר של סטודנטים באקדמיה לאמנות בצלאל. בשנים 1975–1992 הייתה חברה בוועדה לאמנות של אוניברסיטת בן-גוריון. בשנים 1981–1982 (וגם בשנת 1987) שימשה כמרצה אורחת באוניברסיטת חיפה בנושא אמנות סביבתית. בשנת 1985 עברה לגור בירושלים, בשנים 1985–1992 הייתה חברה בקרן תל אביב לספרות ואמנות. בין השנים 1989–1992 הייתה חברה בוועדת פרס ישראל לאמנות. בין השנים 1989 עד 1998 – עסקה בהוראת פיסול במוזיאון ישראל, ירושלים. במשך שנים רבות הייתה חברה בחבר השופטים לאמנות בקרן תרבות אמריקה ישראל. בשנת 1997 עברה להתגורר בכרמיאל, בה התגוררה עד למותה.
תערוכות יחיד נבחרות

1955 - חוה מחותן פסלים ורשומים, מקרא סטודיו, תל אביב
1959 - חוה מחותן פסלים, ביתן הלנה רובינשטיין, מוזיאון תל אביב
1968 - מנחה, מוזיאון הנגב, באר שבע
1972 - חוה מחותן, בית שוורץ, הרצליה
1977 - נופים ואותות, גלריה גורדון, תל אביב
1978 - חוה מחותן פסלים הדפסי רשת, קולג'ים, מרכז לאמנות חזותית, באר-שבע
1978 - Landscapes of the Negev, ב-YM-YWHA פילדלפיה, ובקייסטון קולג' פנסילבניה, ובגלריית ויליאמס וג'ונסון, סיאטל, וושינגטון, ארצות הברית
1979 - Landscapes of the Negev באוניברסיטת ברנדייס, מסצ'וסטס, ארצות הברית
1979 - Landscapes of the Negev בגלריה ויליאמס-ג'ונסון, סיאטל וושינגטון, וכן בגלריה בוושינגטון D.C., ארצות הברית
1981 - Lackawanna, תערוכה נודדת במוזיאון אוורהארט, סקרנטון פנסילבניה, גלריה אוניברסיטאית בלומסברג פנסילבניה, גלריית מריון לוקס פילדלפיה, וגלריית ג'ק רסמוסן בוושינגטון D.C. -ארצות הברית
1981 - עמק לאקוואנה, מוזיאון חיפה לאמנות חדשה, חיפה
1981 - לאקוואנה 2, מרכז תרבות אמריקה ישראל בתל אביב ובירושלים
1981 - לאקוואנה 2, מוזיאון וילפריד, קבוץ הזורע
1983 - לידה, המרכז לאמנות חזותית, באר-שבע
1983 - נהר נייר, תיאטרון ירושלים, ירושלים
1984 - חוה מחותן - עבודות חדשות, גלריית ברון, אוניברסיטת בן-גוריון בנגב, באר שבע
1986 - מצב, מיצב בגלריה במשכנות שאננים, ירושלים
1987 - מצב 87, סדנאות האמנים גלריה ע"ש איקה בראון, ירושלים
1989 - מצב 88, מוזיאון הרצליה, הרצליה
1989 - חוה מחותן עבודות, מוזיאון באר שבע לאמנות ישראלית, באר שבע
1990 - חוה מחותן עבודות נייר, מוזיאון וילפריד, קבוץ הזורע
1996 - חוה מחותן, ברונזה, גלריית קריית האמנים החדשה, טבעון
1996 - חוה מחותן, ברונזה, משכן לאומנות הבמה, תל אביב
2000 - סולם שמימי – נושאים מימי הביניים, אולם העירייה, כרמיאל
2002 - מתת מפתן – נושאים מימי הביניים, הגלריה ע"ש אפטר, מעלות
2003 - מתת מפתן – נושאים מימי הביניים, גלריית בית גבריאל, צמח
2010 - גשר מנופץ, בית יד לבנים, כרמיאל
2011 - זיכרונות ילדות, גלריה טל, כפר ורדים
2013 - בית בנוי על חול, מוזיאון בית יגאל אלון, גינוסר
2024 - חוה מחותן: חמש נשים, מוזיאון הנגב לאמנות, באר שבע. אוצר: רון ברטוש
פרסים

1956 - קרן תרבות אמריקה ישראל, מלגת למודים בארצות הברית
1959 - פרס ההסתדרות לפיסול
1965 - פרס בינלאומי לפיסול, ביאנלה 8 סאן פאולו, ברזיל
1976 - פרס דיזנגוף לאמנות, עיריית תל אביב יפו
1996 - פרס פרס מפעל חיים ע”ש מרדכי איש-שלום
ציטוטים נבחרים

"אני בהחלט מבינה את התגובה היהודית נגד הפיסול, הפיסול מדרבן את האמן להתחרות בקדוש ברוך הוא, הרצון הגלוי שלי להפיח רוח בדומם, ליצור דבר שלא היה, הוא דוגמה לכך"
""העבודה שלי היא מאד אישית, תמיד קשורה לדברים מחיי הפרטיים: דברים אינטימיים: אימהות, יחסי אישה/גבר, אבל תמיד הם הורחבו. המדינה תמיד הייתה חשובה לי, ושינויים שנעשו כאן תמיד השפיעו עלי"
"כל אמן צריך לדעת את האדם: איך לצייר אותו וכיצד לפסלו. הכל בנוי על האדם – העבודה שלי בנויה על האדם ועל הקשר שלי לאדם"
"לעולם אין האמת ניצבת לנגד ענינו, כדי לגלות את האמת עלינו לטבול במעמקים, לחקור את היסודות, לפשט את הצורות ולחזור ולהפיח רוח חיים בסבך מקורותיה."
"במשך שנים היו פסלי טעונים במטען רגשי אבל הצופה כאילו הביט בהם בצורה פסיבית, הצורך לתת ביטוי למצבים כבדים וקשים יותר ולערב אנשים בעבודתי הביאני לאמנות סביבתית. לא די להביט ממרחק צריך לפעול על מנת לחוות את העבודה."
"עבודתי עוקבת אחרי מעברי בחיים – אני עדה לזמני, לתקופתי, למקומי, אף כי עבודתי כה אישית, היותי מן אנוש מחייב תגובה והד מבני אנוש אחרים".
גלריה

תהלוכה, מתוך סדרת תהלוכות
 שנות ה-60
מנחה, מתוך סדרת מנחות 
 שנות ה-60
אות, מתוך סדרת אותות 
 שנות ה-70
אות, מתוך סדרת אותות 
 שנות ה-70
נוף, מתוך סדרת נופים 
 שנות ה-70
נוף, מתוך סדרת נופים 
 שנות ה-70
התגלמות, פלדה אלחלד
 1971, הקריה למחקר גרעיני בנגב
סירות קאנו, מתוך סדרת לאקאוונה
 שנות ה-80
נוכחות פחם, מתוך סדרת לאקאוונה
 שנות ה-80
הר סדום עבודה סביבתית במפגש אמנים 
 1984
גשר, מתוך סדרת מצב 88 
 תערוכה במוזיאון הרצליה, 1989
עדים, מתוך סדרת מצב 88 
 תערוכה במוזיאון הרצליה, 1989
נשענת, מתוך סדרת מצבו של אדם (ברונזה) 
 1992-96
מתת מפתן, מתוך נושאים מימי הביניים 
 שנות ה-2000
כבול, מתוך סדרת גשר מנופץ 
 2010
אש, מתוך זיכרונות ילדות 
 2010
הערות שוליים

↑  גיל גולדפיין מתוך ההקדמה לספר חוה מחותן, הוצאת הקיבוץ המאוחד, 1978
↑  דר' חיים פינקלשטיין, אמנות קיומית, מאמר מתוך הקטלוג של התערוכה "מצב 88" במוזיאון הרצליה 1989
↑  מתוך דבריה של מחותן בראיון וכתבה עם אניטה קושניר, של,"פיסול של המצב האנושי" הארץ, 9 באפריל 1999
1 2  גולדפיין, שם
↑  60 שנות אמנות בישראל העשור הראשון 1948 – 1958 הגמוניה וריבוי, המשכן לאמנות עין חרוד 2008 עמ' 178 חוה מחותן השתתפה בתערוכה בשנת 1958 תערוכה של שנים עשר אמנים שהתקיימה בבית הנכות הלאומי בצלאל, ירושלים
↑  גדעון עפרת, קטלוג התערוכה העקידה באמנות הישראלית, המוזיאון לאמנות ישראלית רמת גן, 1988
↑  מתוך ראיון ומאמר של ג'ודית מרגוליס שנערך באביב 1994 בירושלים והתפרסם בכתב העת:
Nashim, A Journal of Jewish Women's Studies & Gender Issues, Fall, Number 6, 2003
The Schechter Institute of Jewish Studies Jerusalem, The Hadassah – Brandeis Institute & Indian University Press עמ' 185
↑  פינקלשטיין, שם
↑  חוה מחותן אצל חיים פינקלשטין, קטלוג חוה מחותן עבודות חדשות, 1984
↑  יפעת בן נתן, אוצרת תערוכת "חוה מחותן – ברונזה" שהתקיימה ב-1996 בגלריית קריית האמנים החדשה בטבעון, מתוך הקטלוג
↑  מתוך ראיון ומאמר של ג'ודית מרגוליס, שם
↑  מירה פרידמן, אוצרת בשעתו במוזיאון תל אביב בכתבה על הביאנלה בסנט פאולו ברזיל ב-1965
↑  Tal Gallery, www.talgallery.co.il
↑  dp heart - heart, art & design, dp-heart.com
↑   איתמר זהר, תערוכות מומלצות: 16.1 עד 22.1, באתר הארץ, 16 בינואר 2025
↑   עוזי צור, יופיו וכאבו של השבר הסורי־אפריקאי, באתר הארץ, 10 בפברואר 2025
↑  דנה מנור גן פסלים 1967
↑  אניטה קושניר, ראיון וכתבה של,"פיסול של המצב האנושי" הארץ, 9 באפריל 1999
1 2  שם
↑  חוה מחותן, הוצאת הקיבוץ המאוחד, 1978, מתוך ההקדמה של גיל גולדפיין
↑  מתוך קטלוג תל חי 87 (תערוכה בחסות שר החינוך מר יצחק נבון). בשנות השמונים יצרה חוה מחותן אמנות סביבתית כגון: הר סדום 84, גיא בן הינום, מסוף ניצנה 85, תל חי 87 ועוד
| --- | --- |
בקרת זהויות :  ICIA: 274554  NLI: 987007309881905171  GND: 1066353409  ISNI: 0000 0000 8336 933X  LCCN: n89102444  NKC: xx0091382  RKD: 253628  ULAN: 500106518  VIAF: 120147350   WorldCat (עם VIAF): 120147350
הגיבורים של הוגאן

| --- | --- |

 סוגה:  קומדיית מצבים אמריקאית 
 יוצרים:  ברנרד פיין 
 שחקנים:  בוב קריין  ריצ'רד דוסון  איוון דיקסון  קנת' וושינגטון  רוברט קלארי  ורנר קלמפרר  ג'ון באנר  לארי הוביס 
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  168 
 הפקה
 מוזיקה:  Fred Steiner 
 אורך פרק:  25 דק' 
 שידור
 רשת שידור:  CBS 
 תקופת שידור מקורית:  17 בספטמבר 1965 – 28 במרץ 1971 
 קישורים חיצוניים
 דף התוכנית ב-IMDb
 
הגיבורים של הוגאן (באנגלית: Hogan's Heroes) הייתה קומדיית מצבים אמריקאית. העלילה מתרחשת במחנה שבויים בגרמניה הנאצית במהלך מלחמת העולם השנייה, שם קבוצת שבויים של בעלות הברית משתמשים במחנה כבסיס מבצעי למטרות חבלה וריגול נגד גרמניה הנאצית. הסדרה כללה שש עונות (168 פרקים), והיא שודרה מ-17 בספטמבר 1965 עד 4 באפריל 1971 ברשת CBS. הסדרה מחזיקה בשיא השידור הארוך ביותר של סדרת טלוויזיה אמריקאית בהשראת מלחמת העולם השנייה.
בוב קריין (אנ') כיכב כקולונל רוברט הוגאן, המפעיל צוות בין-לאומי של אסירי בעלות הברית המנהלים בחשאי יחידת מבצעים מיוחדת מהמחנה. ורנר קלמפרר (אנ') גילם את קולונל וילהלם קלינק, המפקד התמים של המחנה, וג'ון באנר (אנ') שיחק את סמל המשמר הנס שולץ.